CELEX: 32011D0855
Language: lv
Date: 2011-12-15 00:00:00
Title: 2011/855/ES: Komisijas Īstenošanas lēmums ( 2011. gada 15. decembris ) par Savienības finansiālo ieguldījumu konkrētos pasākumos, lai izskaustu mutes un nagu sērgu savvaļas dzīvniekos Bulgārijas dienvidaustrumos 2011.–2012. gadā (izziņots ar dokumenta numuru C(2011) 9225)

20.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 336/75
            
         KOMISIJAS ĪSTENOŠANAS LĒMUMS
   (2011. gada 15. decembris)
   par Savienības finansiālo ieguldījumu konkrētos pasākumos, lai izskaustu mutes un nagu sērgu savvaļas dzīvniekos Bulgārijas dienvidaustrumos 2011.–2012. gadā
   (izziņots ar dokumenta numuru C(2011) 9225)
   (Autentisks ir tikai teksts bulgāru valodā)
   (2011/855/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 8. panta 2. punktu, 14. panta 4. punkta otro daļu, 20. pantu, 23. pantu, 31. panta 2. punktu, 35. panta 2. punktu un 36. panta 2. punktu,
   tā kā:
   
               (1)
            
            
               Mutes un nagu sērga ir ļoti lipīga pārnadžu kārtas savvaļas dzīvnieku un mājlopu vīrusu slimība, kas būtiski ietekmē mājlopu audzēšanas rentabilitāti, traucējot Savienības iekšējo tirdzniecību un eksportu uz trešām valstīm.
            
         
               (2)
            
            
               Mutes un nagu sērgas uzliesmojuma gadījumā pastāv risks, ka, pārvietojot pret slimību uzņēmīgo sugu dzīvniekus vai to produktus, slimības ierosinātājs varētu izplatīties uz saimniecībām, kurās tiek turēti pret slimību uzņēmīgo sugu dzīvnieki, attiecīgajā dalībvalstī, kā arī uz citām dalībvalstīm un trešām valstīm.
            
         
               (3)
            
            
               Padomes 2003. gada 29. septembra Direktīvā 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (2), noteikti pasākumi, kuri slimības uzliesmojuma gadījumā nekavējoties jāīsteno dalībvalstīm, lai novērstu vīrusa tālāku izplatību.
            
         
               (4)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Saskaņā ar minētā lēmuma 14. panta 2. punktu dalībvalstis saņem finansiālu ieguldījumu to izmaksu segšanai, kas rodas, veicot konkrētus pasākumus mutes un nagu sērgas izskaušanai.
            
         
               (5)
            
            
               Mutes un nagu sērga Bulgārijā uzliesmoja 2011. gadā, un saslimšanas gadījumi tika konstatēti uzņēmīgiem savvaļas dzīvniekiem. Bulgārijas iestādes, regulāri iesniedzot informāciju par slimības attīstību Pārtikas aprites un dzīvnieku veselības pastāvīgajai komitejai un nepārtraukti ziņojot Komisijai un dalībvalstīm, spēja pierādīt, ka ir efektīvi īstenojušas Direktīvā 2003/85/EK paredzētos kontroles pasākumus.
            
         
               (6)
            
            
               Tādējādi Bulgārijas iestādes ir izpildījušas visus tehniskos un administratīvos pienākumus saistībā ar pasākumiem, kas paredzēti Lēmuma 2009/470/EK 14. panta 2. punktā un Komisijas Regulas (EK) Nr. 349/2005 (3) 6. pantā.
            
         
               (7)
            
            
               Saskaņā ar Direktīvas 2003/85/EK 85. panta 3. punktu, tiklīdz Bulgārijas kompetentā iestāde bija saņēmusi apstiprinājumu par pirmo mutes un nagu sērgas gadījumu savvaļas dzīvniekiem, tā veica direktīvas XVIII pielikuma A daļā paredzētos pasākumus, lai mazinātu šīs saslimšanas izplatību.
            
         
               (8)
            
            
               Tā kā mutes un nagu sērgas gadījumi tika konstatēti teritorijās, kurās atradās gan savvaļas dzīvnieki, gan uzņēmīgi pārnadžu kārtas mājlopi, pirmo reizi kāda dalībvalsts izstrādāja plānu mutes un nagu sērgas izskaušanai savvaļas dzīvniekos teritorijā, kas definēta kā inficēta, un norādīja pasākumus, kas šajā teritorijā piemēroti saimniecībām saskaņā ar Direktīvas 2003/85/EK XVIII pielikuma B daļu.
            
         
               (9)
            
            
               Bulgārija 2011. gada 4. aprīlī, 90 dienu laikā pēc apstiprinājuma saņemšanas par mutes un nagu sērgu savvaļas dzīvniekos, iesniedza plānu mutes un nagu sērgas izskaušanai savvaļas dzīvniekos Burgasas, Jambolas un Haskovas reģionu daļās.
            
         
               (10)
            
            
               Kad Komisija bija izvērtējusi Bulgārijas iesniegto plānu, 2011. gada 5. augustā tika pieņemts Komisijas Īstenošanas lēmums 2011/493/ES, ar kuru apstiprina plānu mutes un nagu sērgas izskaušanai savvaļas dzīvniekos Bulgārijā (4).
            
         
               (11)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), pirms izdevumu saistību uzņemšanās no Savienības budžeta iestāde vai institūcijas, kam deleģētas pilnvaras, pieņem finansēšanas lēmumu, izvirzot svarīgākos elementus darbībām, kas saistītas ar izdevumiem.
            
         
               (12)
            
            
               Ir jānosaka arī Savienības finansiālā ieguldījuma līmenis izmaksām, kas Bulgārijai radušās, īstenojot konkrētus elementus plānā, kas apstiprināts mutes un nagu sērgas izskaušanai savvaļas dzīvniekos Bulgārijā, vienlaikus ņemot vērā mutes un nagu sērgas īpašo epidemioloģisko situāciju Balkānu reģiona dienvidaustrumos.
            
         
               (13)
            
            
               Steidzamie uzraudzības pasākumi, tostarp uzlabojumu ieviešana Valsts references laboratorijā, kas visā reģionā ir viena no nedaudzajām laboratorijām, kurām ir pietiekami liela pieredze mutes un nagu sērgas diagnosticēšanā, un Veterinārās informācijas sistēmā, lai novērošanas datus sasaistītu ar pārvietošanas kontrolēm, tīrīšanas un dezinfekcijas pasākumiem un sabiedrības informēšanas kampaņām, būtu jāapmaksā saskaņā ar šajā lēmumā noteikto likmi. Minētās darbības vairos Savienības zināšanas par to, kā rīkoties šādos gadījumos nākotnē.
            
         
               (14)
            
            
               Finanšu kontroles vajadzībām piemēro 9., 36 un 37. pantu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (7).
            
         
               (15)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Bulgārijai var piešķirt Savienības finansiālo ieguldījumu tām izmaksām, kas šai dalībvalstij radušās, veicot Lēmuma 2009/470/EK 8. pantā, 14. panta 4. punkta c) apakšpunktā, 19. pantā, 22. pantā, 31. panta 1. punktā, 35. panta 1. punktā un 36. panta 1. punktā minētos pasākumus, lai 2011. gadā Bulgārijas dienvidaustrumos kontrolētu un izskaustu mutes un nagu sērgu savvaļas dzīvniekos saskaņā ar izskaušanas plānu, kas apstiprināts ar Lēmumu 2011/493/ES.
   Pirmā daļa ir finansēšanas lēmums Finanšu regulas 75. panta nozīmē.
   2.   Savienības iemaksu kopējais apjoms nepārsniedz EUR 890 000.
   3.   Tikai tās izmaksas, kas radušās, laikā no 2011. gada 4. aprīļa līdz 2012. gada 3. aprīlim īstenojot pielikumā uzskaitītos pasākumus, un ko Bulgārija līdz 2012. gada 5. augustam ir apmaksājusi, ir tiesīgas uz līdzfinansējumu, izmantojot Savienības finansiālo ieguldījumu ar pielikumā konkrētām darbībām norādīto maksimālo likmi.
   2. pants
   1.   Bulgārijas iesniegtos izdevumus Savienības finansiālā ieguldījuma saņemšanai izsaka EUR, neietverot pievienotās vērtības nodokli un citus nodokļus.
   2.   Ja Bulgārijas izdevumi ir valūtā, kas nav EUR, Bulgārija tos konvertē EUR, piemērojot pēdējo valūtas maiņas kursu, ko Eiropas Centrālā banka ir noteikusi pirms tā mēneša pirmās dienas, kurā dalībvalsts ir iesniegusi pieteikumu.
   3. pants
   1.   Eiropas Savienība 1. pantā minētā plāna īstenošanai sniedz finansiālo ieguldījumu tad, ja Bulgārija:
   
               a)
            
            
               īsteno 1. pantā minēto izskaušanas plānu efektīvi un saskaņā ar atbilstīgiem noteikumiem Savienības tiesību aktos, tostarp Direktīvu 2003/85/EK, kā arī saskaņā ar konkurences un publisko iepirkuma līgumu piešķiršanas noteikumiem;
            
         
               b)
            
            
               vēlākais līdz 2012. gada 31. janvārim saskaņā ar 5. punktu Direktīvas 2003/85/EK XVIII pielikuma B daļā iesniedz Komisijai starpposma ziņojumu par izskaušanas plāna tehnisko izpildi, tam pievienojot starpposma finanšu ziņojumu par laikposmu no 2011. gada 4. aprīļa līdz 2011. gada 31. decembrim;
            
         
               c)
            
            
               vēlākais līdz 2012. gada 15. septembrim iesniedz Komisijai gala ziņojumu par izskaušanas plāna tehnisko izpildi, tam pievienojot pamatotus pierādījumus par izmaksām, kas Bulgārijai radušās, un rezultātiem, kas gūti laikā no 2011. gada 4. aprīļa līdz 2012. gada 3. aprīlim;
            
         
               d)
            
            
               turpmāk neiesniedz pieprasījumus pēc citiem Savienības ieguldījumiem attiecībā uz pielikumā uzskaitītajiem pasākumiem un arī iepriekš nav iesniegusi šādus pieprasījumus.
            
         2.   Ja Bulgārija neievēro 1. punkta prasības, Komisija var samazināt Savienības finansiālo ieguldījumu, ņemot vērā gan pārkāpuma veidu, gan tā smagumu un Savienībai radītos finanšu zaudējumus.
   4. pants
   1.   Bulgārija nodrošina, ka kompetentā iestāde septiņus gadus saglabā apliecinātas to darbību dokumentu kopijas, kas saskaņā ar 1. pantu saņēmušas Savienības finansiālo ieguldījumu, jo īpaši rēķinus, izziņas par algām, apmeklējumu lapas un dokumentus par paraugu nosūtīšanu un komandējumiem.
   2.   Bulgārija reģistrē Komisijai iesniegtos izdevumus savā izmaksu uzskaites sistēmā un glabā visus oriģinālos dokumentus septiņus gadus revīzijas vajadzībām.
   3.   Pēc pieprasījuma Komisijai nosūta 1. punktā minētos apliecinošos dokumentus.
   5. pants
   Šis lēmums ir adresēts Bulgārijas Republikai.
   
      Briselē, 2011. gada 15. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 306, 22.11.2003., 1. lpp.
   
      (3)  OV L 55, 1.3.2005., 12. lpp.
   
      (4)  OV L 203, 6.8.2011., 32. lpp.
   
      (5)  OV L 248, 16.9.2002., 1. lpp.
   
      (6)  OV L 357, 31.12.2002., 1. lpp.
   
      (7)  OV L 209, 11.8.2005., 1. lpp.
   
      PIELIKUMS
      
         Laikā no 2011. gada 4. aprīļa līdz 2012. gada 3. aprīlim veikto pasākumu izmaksas, īstenojot plānu mutes un nagu sērgas izskaušanai uzņēmīgos savvaļas dzīvniekos Bulgārijas dienvidaustrumos, kā minēts 1. pantā
      
      
                  Pasākums
               
               
                  Rīcība apstiprinātā plāna ietvaros
               
               
                  Specifikācija
               
               
                  Vienību skaits
               
               
                  Vienības izmaksas (EUR)
               
               
                  Kopējā summa (EUR)
               
               
                  Savienības ieguldījums (%)
               
            
                  
                              1.
                           
                           
                              Uzraudzība
                           
                        
               
                  
                              1.1.
                           
                           
                              Laboratorijas analīze
                              mājlopi
                           
                        
               
                  Tests: ELISA NSP
               
               
                  2 000
               
               
                  3,00
               
               
                  6 000
               
               
                  100
               
            
                  Tests: ELISA antivielas – Tips “O”
               
               
                  21 024
               
               
                  3,50
               
               
                  73 584
               
               
                  100
               
            
                  RT-PCR
               
               
                  2 000
               
               
                  15,00
               
               
                  30 000
               
               
                  100
               
            
                  ELISA Ag
               
               
                  2 000
               
               
                  10,00
               
               
                  20 000
               
               
                  100
               
            
                  Starpsumma
               
               
                   
               
               
                   
               
               
                   
               
               
                  129 584
               
               
                   
               
            
                  
                              1.2.
                           
                           
                              Paraugu ņemšana
                              mājlopi
                           
                        
               
                  Vakutaineri
               
               
                  21 024
               
               
                  0,50
               
               
                  10 512
               
               
                  100
               
            
                  Paraugu ņemšanas caurulītes orgāniem
               
               
                  2 000
               
               
                  0,50
               
               
                  1 000
               
               
                  100
               
            
                  Starpsumma
               
               
                   
               
               
                   
               
               
                   
               
               
                  11 512
               
               
                   
               
            
                  
                              1.3.
                           
                           
                              Laboratorijas analīze
                              savvaļas dzīvnieki
                           
                        
               
                  Tests: ELISA NSP
               
               
                  480 (282)
               
               
                  3,00
               
               
                  1 440
               
               
                  100
               
            
                  Tests: ELISA antivielas – Tips “O”
               
               
                  480 (282)
               
               
                  3,50
               
               
                  1 680
               
               
                  100
               
            
                  RT-PCR
               
               
                  400 (282)
               
               
                  15,00
               
               
                  6 000
               
               
                  100
               
            
                  ELISA Ag
               
               
                  400
               
               
                  10,00
               
               
                  4 000
               
               
                  100
               
            
                  Starpsumma
               
               
                   
               
               
                   
               
               
                   
               
               
                  13 120
               
               
                   
               
            
                  
                              1.4.
                           
                           
                              Paraugu ņemšana
                              savvaļas dzīvnieki
                           
                        
               
                  Vakutaineri
               
               
                  282
               
               
                  0,50
               
               
                  141
               
               
                  100
               
            
                  Paraugu ņemšanas caurulītes orgāniem
               
               
                  200
               
               
                  0,50
               
               
                  100
               
               
                  100
               
            
                  Starpsumma
               
               
                   
               
               
                   
               
               
                   
               
               
                  241
               
               
                   
               
            
                  
                              1.5.
                           
                           
                              Savvaļas dzīvnieku sagūstīšana slazdā
                           
                        
               
                  Slazdi mežacūkām
               
               
                  7
               
               
                  500,00
               
               
                  3 500
               
               
                  100
               
            
                  
                              1.6.
                           
                           
                              Savvaļas dzīvnieku un nevienam nepiederošu mājlopu plānotas medības un sagūstīšana slazdā
                           
                        
               
                  Darbaspēks (atalgojums dienā)
               
               
                  4 650
               
               
                  22,00
               
               
                  102 300
               
               
                  100
               
            
                  Lodes
               
               
                  400
               
               
                  2,00
               
               
                  800
               
               
                  100
               
            
                  Citas izmaksas
               
               
                  153
               
               
                  50,00
               
               
                  7 650
               
               
                  100
               
            
                  
                              1.7.
                           
                           
                              Citas izmaksas: paraugu ņemšana un nogādāšana laboratorijā
                              mājlopi + savvaļas dzīvnieki
                           
                        
               
                  Iknedēļas pārvadāšana
               
               
                  52
               
               
                  100,00
               
               
                  5 200
               
               
                  100
               
            
                  Starpsumma
               
               
                   
               
               
                   
               
               
                   
               
               
                  119 450
               
               
                   
               
            
                  
                              1.8.
                           
                           
                              Mājlopu ganāmpulku klīniskā izmeklēšana:
                              
                                          —
                                       
                                       
                                          darba grupa, tostarp paraugu ņemšanas izsekojamības pārbaudes un centrālās datu bāzes atjaunināšana tiešsaistē
                                          3 komandas, ko veido četri eksperti
                                       
                                    
                        
               
                  Darbaspēka vērtība (atalgojums + piemaksas/nakts darbs) mēnesī un vienam ekspertam
               
               
                  12 (365 + 700)
               
               
                  1 065,00
               
               
                  153 360
               
               
                  100
               
            
                  Aizsargapģērbs
               
               
                  6 240
               
               
                  5,00
               
               
                  31 200
               
               
                  100
               
            
                  Citas izmaksas: pārvadāšana ar īrētu automašīnu
               
               
                  3
               
               
                  9 000,00
               
               
                  27 000
               
               
                  100
               
            
                  Piekļuve centrālajai datu bāzei reālajā laikā tiešsaistē:
               
               
                   
               
            
                  ar ātrdarbīgajiem klēpjdatoriem ar pietiekami ietilpīgu atmiņu un GPS ierīci
               
               
                  3
               
               
                  1 000,00
               
               
                  3 000
               
               
                  100
               
            
                  ar mobilajiem telefoniem
               
               
                  3
               
               
                  500,00
               
               
                  1 500
               
               
                  100
               
            
                  Starpsumma
               
               
                   
               
               
                   
               
               
                   
               
               
                  216 060
               
               
                   
               
            
                  
                              2.
                           
                           
                              Tīrīšana un dezinfekcija
                           
                        
               
                  
                              2.1.
                           
                           
                              Tīrīšana un dezinfekcija
                           
                        
               
                  Kontroles punktu dezinfekcija (būves)
               
               
                  16
               
               
                  200,00
               
               
                  3 200
               
               
                  100
               
            
                  Kontroles punktu dezinfekcija (tehniskā apkope)
               
               
                  17
               
               
                  200,00
               
               
                  3 400
               
               
                  100
               
            
                  Darba grupas automašīnu dezinfekcija
               
               
                  3
               
               
                  200,00
               
               
                  600
               
               
                  100
               
            
                  Starpsumma
               
               
                   
               
               
                   
               
               
                   
               
               
                  7 200
               
               
                   
               
            
                  
                              3.
                           
                           
                              Valsts references laboratorijas uzlabošana
                           
                        
               
                  
                              3.1.
                           
                           
                              VRL spēju uzlabošana attiecībā uz MNS
                           
                        
               
                  Iekārtas, aprīkojums un palīgmateriāli
               
               
                   
               
               
                   
               
               
                  128 000
               
               
                  100
               
            
                  Starpsumma
               
               
                   
               
               
                   
               
               
                   
               
               
                  128 000
               
               
                   
               
            
                  
                              4.
                           
                           
                              Veterinārās informācijas sistēma
                           
                        
               
                  
                              4.1.
                           
                           
                              Datu bāzes (VetIS) uzlabošana un iestrāde laboratorijas datu sistēmā
                           
                        
               
                  Datortehnika, programmatūra un programmēšana
               
               
                   
               
               
                   
               
               
                  957 000
               
               
                  25
               
            
                  Starpsumma
               
               
                   
               
               
                   
               
               
                   
               
               
                  239 250
               
               
                   
               
            
                  
                              5.
                           
                           
                              Informācijas kampaņa
                           
                        
               
                  
                              5.1.
                           
                           
                              Informācijas kampaņa
                           
                        
               
                  12 sanāksmes gadā un katrā jomā, brošūras un citi informatīvi materiāli
               
               
                  36
               
               
                  500,00
               
               
                  18 000
               
               
                  100
               
            
                  Starpsumma
               
               
                   
               
               
                   
               
               
                   
               
               
                  18 000
               
               
                   
               
            
                   
               
               
                  Kopā
               
               
                   
               
               
                   
               
               
                   
               
               
                  882 417